Ascuns Queen Eurydice - Ascuns Farm
ASCUNS QUEEN EURYDICE
© Lynn's Quarter Horses
"Hyeena"
s. 1.2.2015 Seychelleillä
Ascuns Queen Eurydice on kerrassaan ihastuttava tamma, jonka harjaamista ja varustamista ei nuorempienkaan hevostelijoiden tarvitse jännittää. Seurallinen tamma viihtyy niin ihmiskavereiden kuin muiden kaviokkaiden joukossa. Tarhassa Hyeena onkin se mutkaton kaikkien kaveri, joka on ensimmäisenä haastamassa muita tarhan hevosia leikkiin. Talutettaessa Hyeena kulkee useimmiten varsin nätisti vierellä, mutta ollessaan oikein innostunut jostakin se saattaa yrittää kiilata. Ratsastettaessa tammalla on tapana aluksi vähän velmuilla ja testata ratsastajaansa, mutta tasaantuu nopeasti huomatessaan ihmiskaverin olevan määrätietoinen ja täysin hereillä.
e. Jamelie ei. Mustang's Jamison eii. Mad Jack
ee. RHR Coast Chorale eei. Coast Lang
eee. Chomance
10. toukokuuta 2015 - tutustumista maastoilun maailmaan
Kun Charlesin veli, kuun loppuun asti tallillamme oppisopimuksella työskentelevä Michael kertoi ajatelleensa lähteä maastoilemaan, en epäröinyt hetkeäkään ettenkö lähtisi mukaan. Michael on tullut erinomaisesti toimeen Hyeenan kanssa, joten ilman muuta soin hänelle kunnian ratsastaa tammalla tämän ensimmäisellä maastoretkellä koskaan. Itse satuloin Hyeenan emän Jamelien ratsukseni.
Jo suunnatessamme maastoon Hyeena valpastui ja katseli kiinnostuneen jännittyneenä ympärilleen. Maastopolun varrella tamma säpsähti kertaalleen liian läheltä lehahtanutta lintua, mutta Jamelien mukanaolo selvästi rauhoitti nuorta quarteria. Laukkaamaan päästessään Hyeena oli jo rentona kuin vanha tekijä ja tuntui nauttivan maastoilun tuomasta vaihtelusta arkeen. Loppupeleissä ensikosketus maastoiluun sujui kuitenkin kerrassaan kiitettävästi, josta on kuvamateriaaliakin todisteena tuossa vieressä.